****

 **ОБЩИНА ДУЛОВО, ОБЛАСТ СИЛИСТРА**

 7650 гр.Дулово, ул. Васил Левски №18, тел.:0864/2 30 00, факс: 2 30 20, **Еmail:** **dulovokmet@abv.bg**

До

инж. Невхис Мустафа,

председател на Общински съвет,

гр.Дулово

ДОКЛАДНА ЗАПИСКА

 От Д-р ЮКСЕЛ АХМЕД – КМЕТ НА ОБЩИНА ДУЛОВО

**ОТНОСНО:** Създаване на обществен съвет, който оказва съдействие и помощ при извършване на дейностите по социално подпомагане и упражнява обществен контрол върху тяхното осъществяване.

 **Уважаема г-жо Председател, Уважаеми дами и господа общински съветници,**

Съгласно чл.35 от Закона за социалното подпомагане в общините се създават обществени съвети с решение на общинския съвет, които оказват съдействие и помощ при извършване на дейностите по социално подпомагане и упражняват обществен контрол върху тяхното осъществяване.

Функциите на обществения съвет са регламентирани в чл.52 от Правилника за прилагане на Закона за социалното подпомагане и се изразяват в следното:

1. съдействие за провеждане на политиката в областта на социалните помощи в общината;

2. съдействие и подпомагане за разработване на областни стратегии, общински програми, планове и проекти, свързани със социалните помощи.

Общественият съвет се състои най-малко от 7 души, като в състава му се включват заинтересувани органи, лица и организации, имащи отношение към дейностите в областта на социалните помощи.Членовете на обществения съвет са длъжни да спазват нормативните изисквания за защита на информацията за подпомаганите лица и семейства, която им е станала известна при осъществяването на тяхната дейност.

Във връзка с гореизложеното, предлагам Общински съвет град Дулово да вземе следното

 **Р Е Ш Е Н И Е:**

На основание чл.21, ал.1, т.23 от ЗМСМА, чл.35 от Закона за социалното подпомагане и чл. 52 от Правилника за прилагане на Закона за социалното подпомагане,

 1.Създава Обществен съвет**,** който оказва съдействие и помощ при извършване на дейностите по социално подпомагане и упражнява обществен контрол върху тяхното осъществяване.

 2.Общественият съвет да се състои от 7 души, както следва:

 Председател: Доротея Тотева – зам.- кмет „Хуманитарни дейности”

 Членове: 1.Пенка Томова – гл.експерт ЖН и СП

 2.Садет Адемова – директор Д СП

 3.Стоянка Димитрова – директор на социални услуги от резидентен ЦНСТ – 1, 2, ЗЖ за пълнолетни лица с психични увреждания

 4.Емрах Фаик – управител на Домашен социален патронаж

 5.Д-р Спасимир Иванов – общински съветник

 6.Джюнеид Вахид – общински съветник

 3.Приема Правилник за устройството и дейността на Обществения съвет по социално подпомагане и услуги в община Дулово.

С уважение,

Д-р Юксел Ахмед

КМЕТ НА ОБЩИНА ДУЛОВО

Съгласувал:

Доротея Тотева

зам.- кмет „Хуманитарни дейности”

 Изготвил:

 Пенка Томова

 гл.експерт ЖН и СП